open-index/open-wikipedia-markdown huggingface dataset:
Dagaare

* A bie ama boɔloo  ane lɛ anaŋ naŋ voonoo: ⟨à è ɛ̀ ì ɩ̀ ò ɔ̀ ù ʋ̀⟩ ;
* A bie naŋ maŋ sagra kpeɛŋaa: ⟨á é ɛ́ í ɩ́ ó ɔ́ ú ʋ́⟩ ;
* thumb|'''Dagaare Wikidata Lexicon Contest 1, first prize winner'''Anaŋ meŋ naŋ sagra a zele soga poɔŋ:[a].

thumb

### Nyɔ-ɛremɛ ne nyɔ-ɛroŋ sɛgebinyaane bee voonebinyaane.

* Nyɔ-ɛremɛ sɛgebinyaŋene; ana la sɛgebie na a boɔloo saŋa a nɔpoɔ nandaare mine naŋ maŋ tage laŋ, a pigi noɔre pɛnnoŋ tuyiibu foɔlaa, ka a pɛnnoo wa fãã kyɛ leɛ te tu a nyɔbogoŋ yi. A nyɔbogo tuyiibu la maŋ wane a nyɔ-ɛremɛ voonoo. Ka ana la: {m, n ane ŋ}. A zaaŋ voona
* Nyɔ-eɛroŋ sɛgebinyaŋene; a nyɔ-eremɛ bondemannewulaa ŋa (~) la maŋ wuli sɛgebinyaŋaa nyɔ-eɛroŋ Dagaareŋ, ka onaŋ wa do dɔgle sɛgebinyaŋaa zusoga aseŋ {ã, ẽ, ĩ, õ, ũ, ɛ̃,} ane a mine wuli ka ana sɛgebinyaŋaa na erɛ la nyoore. Aseŋ yelbie poɔ; kãã, kõɔ, pãã ane amine.

**Kyɛlle kyɛ**

Ka sɛgebinyaŋaa wa are tu nyɔ-eremɛ sɛgebidaa, o maŋ ferɛ la a sɛgebinyaŋaa ka o meŋ ferɛ erɛ nyoore, a lɛ na a ba maŋ la maale ka fo de a nyɔ-eremɛ bondemannewulaa na dɔgle a sɛgebinyaŋaa zu na wuli o nyɔ-eɛroŋ.

## Voonebie Tutaaloŋ "Phonology"
Voonebidaare ane Voonebinyaane naŋ na voono a Dagaare Kɔkɔre poɔŋ la ama a puliŋ kyɛ.

### Voonebinyaane "Vowels"

Allophones of /d, ɡ/ include [r, ɣ~ɡ̆].

## Kɔkɔre Merɛ

### Voonoo"Tone"
Dagaare eɛ kɔkɔre maŋ  e bone bee Kɔkɔre naŋ voona ka yelbo poɔ pãã la, gbɛɛ yaga yaga o maŋ sagra la kpeɛŋaa. A Kɔkɔre taa la merɛ; anaŋ la a Kɔkɔre sɛgebo merɛŋ ane a begɛ.

#### Yelbie Maaloŋ Tɔna

Bà
Bà

„to fix the ground“
 

#### Kɔkɔre Begɛ bee Merɛ
  

### Yuori Yelbie zagere

### Yo-leɛrɛ

#### Yo-leɛrɛ
Dagaare, yo-leɛrɛ yelbie maŋ eɛ yelbie baŋ na maŋ are ko yuori yelbie poɔ, a meŋ maŋ wulo tɛɛtɛɛloŋ nensaalba poɔŋ.

#### Yo-leɛre Saane
A meŋ maŋ wuli la yelluŋ bee yelbie aŋa *meŋɛ bee* *meŋɛ tɔr*  yelyenaa meŋ e  *menne* bee *menne tɔr* meŋ wulo yagroŋ.

#### De-koobu Yo-leɛre
Dagaare, te seŋ *tɔ, tɔ soba, taa* ane *taaba*. 
 

#### Sooroo yo-leɛre

#### Sooba yo-leɛrɛ

#### Mannoo Yo-leɛrɛYo-leɛrɛ

## Sommo Yizie
Dagaare Gane Poɔ Kpeɛbo

**Dagaare Gane Poɔ Kpeɛbo**  piili ne la Faaramine Dagao paaloŋ waabo (1930) poɔ.  Ziiri na ba naŋ da daŋe zeŋe e la Gyerɛbaa ane Kaleo. A tenne ŋa ayi kɔkɔɛ la ka ba da daŋe sɛge. 

## Karekyeesere Gyerebaa Sakuu Yuobo
Ba da yuo la karekyeesere sakuuri Gyerɛbaa poɔ a tasoga wuo gaa ne Kaleo, a na wuli  ba a kɔkɔre kannoo ane o sɛgebo ka ba na tõɔ kanne a ŋmene yelnoore a ŋmɛ a yaare. 

## A Kɔkɔre Zannoo
Yelmeŋɛ zaa sakuuri eŋɛ  naane ka ba da sɛge a kɔkɔre. Ama, Gaana kɔkɔrɛɛ zannoo sakuuri ba naŋ da wa piili Ajumako (1972) poɔ la ka bɔnne da wuli ka a fere ka kɔkɔre zaa maŋ taa ba kɔkɔre gansɛggere mine wane. A Faaramine gama ama yoŋi la da gore, ka ba da de ana. 

## A Kɔkɔɛ Iruu Zannoo
Ŋaa la so ka a zenɛ Dagaare ŋa te naŋ sɛgerɛ, yi ne Gyerɛbaa ane Kaleo kɔkɔrɛɛ gaŋe a kyɛlɛɛ na,  neɛzaa naane pu iri a. Ka neɛŋ kaa a Dagaare ŋa,  o na nyɛ la ka o pulli  Manlaalee (  Kaleo paaloŋ deme ) yelbie , bonso be la ka a Faaramine da wuo a karekyeesere sakuuri yi a GYerɛbaa gaa ne, azuiŋ yelbie yaga be be la naŋ ba yi GYerebaalɛɛ kɔkɔre poɔ.
Dagaare Gyoge Sonne

**Dagaaba Gyog-sonne**. Boŋ la gyogi soŋ? Gyogi soŋ la meŋa bantaabo, meŋa sigruu, yɛlɛ baŋyeluu o tɔ zie ane noba poɔ. Gyogi soŋ e la Dagaaba saakommine pare boŋkaŋa ba naŋ nyɔge taa a wullo ba biiri ka ba baa ne a, a meŋ wuli ba biiri. Dagao zaa naŋ baa ne gyogi soŋ e la yɛŋ soba. Dagao meŋ naŋ ba baa ne gyogi soŋ e la nembabuuro. Gyogi soŋ e la bone naŋ tɛŋ kpɛ Dagao zēē poɔ yɛlɛ yaga poɔ.

## Gyogi Soŋ Maŋ Sãã La Yɛlɛ Ama Mine Poɔ.

### Bondirii Diibu Zie
Dagaaba ba dire diibu kyɛ yele yɛlɛ, zagre a zaa a ŋmeɛrɛ nɔkpeɛne. Dagaaba ba zeɛrɛ bondirii. Bibile naŋ dire nembɛrɛ poɔ maŋ nyɔge la a nupɛge-laa taa ka a nembɛrɛ pɛge ba nuuri, kyɛ paa ti a zeɛre laalee taa ka ba di te baare. Bibile naŋ taa gyogi soŋ la dire ne saana.

### Yoe Boɔloo
Bibile ba boɔlɔ nembɛrɛ yoe, zagre a zaa o saa bee o ma yuori kyɛ yele yɛlɛ ne ba.
Dagaare Kɔkɔre Kuntaŋ Ŋmeɛbo (Mathematics Calculation)

Dagaare poɔ kuntaŋ ŋmeɛbo la ka Naasaala naŋ boɔle ka " Mathematics Calculation".
"Mathematics" e la Dagaare poɔ Kuntaŋ ŋmeɛbo.

## Kuntaŋ ŋmeɛbo Ulli Mine Ane A Yoe Dagaare Kɔkɔreŋ Poɔŋ
Naasaale.      /    Dagaare kɔkɔre

1) (+).                De lantaa/laŋtaa

2) (-).                 Iribare

3) (×).                Parɛɛ parɛɛ

4) (÷).                Poŋmo/ puobo

5) (=).                Seŋtaa

6) ().                Kpoŋ-gaŋ
Dagaare Kɔkɔre Zannoo

***Dagaare Kɔkɔre Zannoo***

Kɔkɔre e la bondemanne mine te naŋ maŋ de soŋ yeli yɛlɛ bee di dɛmɛ ko taa, ka te baŋ a yelbiie na te naŋ de pare bee muni soŋ te laŋkpeɛbo bee yie poɔ. Ka kɔkɔre na baa, nembɛrɛ la maŋ yele a kɔkɔre kora bibiiri ka ba meŋ woŋ a, a na tõɔ yele daare kaŋa. Noba yaga yɛlɛ la a kɔkɔre kyɛ koŋ tõɔ sɛge o. Ananso la, ba mine naŋ ba gaa Sakuuri bee ba gaaɛ la kyɛ da ba de a kɔkɔre zannoo nimizeɛ a ba sakuuri gaabo saŋa. 

Dagaare kɔkɔre zannoo be la pramere sakuuri te tɔ a Univɛniti poɔ. Nulɛne mine naŋ be a Dagaare kɔkɔre zannoo la ;

## KAREMA LEƐBO ;
Neɛ naŋ zanne Dagaare kɔkɔre sakuuri poɔ a taa o Univɛniti degreke gbaŋo na baŋ e la karema. O na kanna la sakuuri biiri kyɛ derɛ san-yɔɔ yire gɔmɛnɛnte zie.
Dagaare Nuturibulo (Dagaare Cardinal Points)

**Dagaare Nuturibulo (Cardinal  points)** la a ziiri na dagaaba na maŋ teɛ ba nuɛ a wuli ziiri bezie. Ka fooŋ gɛrɛ tatenne kaŋa ana ba baŋ be, ana la a dagaaba maŋ de ka a waa ba wulibu boma.

## A Nuturibulo la ama
Saazu sɛŋ

Kɔmpare sɛŋ

Luou sɛŋ

Sapare sɛŋ.
Dagaare Sekpɔga

**Dagaaba Sekpɔga,** Dagaaba zaa taa la sekpɔga ka a poɔ ba yelkaama poɔ. A Dagaaba zaa naŋ zeŋ a ba tenne poɔ taa la sekpɔga naŋ lɔɔrɔ Saŋa na ba nembɛrɛ naŋ maŋ zeŋ dire dɛmɛ bee a yele yelnimizeɛ. Gbɛɛ yaga, nembɛrɛ la maŋ lɔɔrɔ sekpɔga bonso bana la baŋ a kɔkɔre velaa. Bana la baŋ a yelkpeɛne ane a yelseŋkpegɛ ane a yelnoore a maŋ yele korɔ ba biiri. A kɔkɔre la ka ba maŋ wulo a biiri a lɛ.

Ka neɛ wa yele yɛlɛ a ba lɔɔrɔ sekpɔga a yɛlɛ ba maŋ taa bēē, a maŋ wa la salala lɛ, a ba maŋ taa kyɛlloo ka neɛ na kyɛllɛ.

## Sekpɔga Parɛɛ
Sekpɔga taa la parɛɛ ayi. A kaŋa muni maŋ saa la peraa lɛ a yelbie poɔŋ kyɛ ka kaŋa meŋ see ka neɛ teɛre gaa tɔɔre kyɛ baŋ o muni. Kyɛ sekpɔgree zaa maŋ taa la muni ayi. A mundɛdɛrɛɛ ane a munzuluŋ.

## Dagaaba Sekpɔga Mine

# Kpaareŋ maŋ mĩĩ ka fo di boŋkãã.
# Gbie zee ba bala nyoɔre
# Nimiri ba kono ka nyoɔre tanna
# Babagenaŋ teɛrɛ kuri pouri.
# Bibiltoŋ-zagera ba dire boŋkãã.
# Zeɛ baaŋ maŋ be ka ba baŋ o ɔreba.
# Ta tama seɛ la bare ma n nu.
# Naa kpããwẽɛmɛ la naa kpããbogeroo.
# Bolenaa ne boyoɔraa ba waa taa.
# Pɔntere ba laara ka o peɛlɛ lɔŋ nimiri.
# Pɛmbataaraa la ka ba maŋ de sɔ ne baalugevori.
# Kannyiriŋ kyebe ka noɔ de kɔɔre ka baa kara.
# Ba ba wulo bibile wɔɔ.
# Nandaana naao ba kpɔgrɔ zegɛ.
# Tage ka N tage la maŋ are ŋmane.
# Walaa ba Gana boɔ gaabo.
# Nembaala bie ba sɔrɔ naa ma nyemɛ.
# Duo ba laara o ma nyene.
# Saa ba pɔɔrɔ pɔgeyeni bie.
# Ka bieŋ ba kono kyɛ o ma maŋ de o la.
#Naazoŋmaa sigi la baa ka o ɔɔ moɔ o ba sigi ka o figi zoore
#Damboli yaŋ bammo faa.
#Zɔŋ bɛndɛŋeŋ maŋ kɔɔ kyɛ a puoriŋ boŋkara k'o maŋ togi.
#Nubiri maŋ eŋ la kõɔ seŋ o meŋɛ.
# Parebiri pẽɛ gaa tɔɔre biniŋ maŋ yi.
#Suuri soba ba nyeɛrɛ bini soriŋ.
#Ŋmaaŋa da nɔŋ teere duobu k'o deɛmɛ naao baare bɔre.
#Boɔraa ba kono gbekpɔgere.
#Ŋmɛmmɛŋɛ ba taa konni.
#Nu ba tara mɔnnɔ noɔre
#Ka bieŋ yeli k'o ma kom gbiri, o baŋ k'o meŋ koŋ gbiri
#Nimiri ba kono ka nyoɔre tanna.
#Ba ba logro tontona kɔre.
#Sɔrɔ ba tona bugo.
#Fo maŋ maŋ be koyiri ka fo di koyiri saabo.
#E milli ba baŋ dẽɛ yiri.
#Ka gyaŋgboŋeŋ nyu dãã bugi ky'o maŋ baŋɛɛ kɔlaa yiri zie.
#Neɛ naŋ gbana Sazu poɔ gbantieloo, o naŋ baŋ o pii leebu zie.
#Ŋmeneŋ eɛrɛ baa pare.
#Ŋmeneŋ maŋ ko gɔma soori k'o vɔle.
#Tammo ane logi maŋ yagele peɛle la taa.
#Da gɛrɛ be koroŋ ka gbɛre bɔ yaane.
#Nuul kyogi baŋ wooro maŋ woo la o kyogo mare o begɛŋ.
#Neɛ naŋ nyɛ taŋa zu vūū onaŋ moɔnaa.
#Yelbawontaa la baa zēē ŋmaabaretegɛ.
#Wulifãã kɔɔloŋ yeɛlɛ.
#Kpaare yeli ka o yeli kye mɔɔre zie kyɛ ona la maŋ daŋ va teŋɛ.
#Naazoŋmaa sigi la moɔ ɔɔbo yɛlɛ, o ba ka o vigi zoore.
#Kõɔ yoŋ ba meɛrɛ yiri.
#Neŋkpoŋ maŋ teɛreŋ kyɛ ka o tɔ baŋ
#Bikpeebɛ saaŋmaabɛroŋ yuoni ka ware maŋ are.
#Ŋmaaŋa da duoro daare koroŋ ka o deɛmɛ Naabo wa bɔre
#Maaroŋ velaaŋ boɔlɔ zenemɛ 
#Naazora ba taa bini
#Kõɔ nyie kõɔ maŋ wuo
#Ka fõõ piiri peraa seɛre zie, seɛre zie ka o maŋ la bɔre
#Ka fooŋ wa ziŋ teɛ pare kɔgere a baaraa zaa gɔlɔnteebo ba yaara fo ziŋ leŋmeɛbo
#Pɔgenyaaŋa kuori daare ka ba banna o serɛ
#Kyeɛ yelnɔnaa eŋɛ la ka saa maŋ pɔɔ kyeɛ
#Nɔbiyoɔraa ba dire tɛmbituo
#Dambole yɔɔre la ka ba maŋ neɛ ghɛrebo ayi
#Ka wɔɔŋ da daŋ nyɛ saŋgyãã kõɔ poɔŋ, o kɔnnyuuri la ka o da na taa.
Dagaare/Waale Sɛgebie

**Dagaare/Waale sɛgebie** waa la bommanne wuli na te naŋ maŋ de sɛge ne yɛlɛ te naŋ maŋ yɛlɛ ne Dagaare /Waale kɔkɔre. Aŋa Naasaalba naŋ taa a, a aboɔlɔ a "Alpha" lɛ ka a be Dagaare/Waale meŋ ka ba boɔlɔ a sɛgebie. Asɛgebie ŋa po-eŋ la zage bɛrɛ ayi. Ana la; sɛgebinyaŋne ane sɛgebidaare. Ka neɛŋ na sɛge Dagaare /Waale yelbiri ka o tori, a ferɛ la ka a soba de Dagaare /Waale sɛgebie yoŋ sɛge ne o lɛ naŋ seŋ.

Sɛgebie ama naŋ tu la waa Dagaare /Waale sɛgebie:a,b,d,e,f,g,h,i, k,l,m,n,ŋ,o,p,r,s,t,u,v,w,y,z,kp,ny, gy, gb, ŋm.

Kyɛlle Kyɛ A sɛgebie ama waa la Naasaalee sɛgebie kyɛ ba waa Dagaare/Waale eŋ sɛgebie : c, j,q, ane x.

## DAGAARE /WAALE SƐGEBINYAAŊNE(VOWELS)
Dagaare /Waale sɛgebimyaaŋe waa la ayɔoi (7). Ana ; a, e, i, o, u, ɔ, ɛ. Ba boɔlɔ a la sɛgebinyaaŋe bonso a maŋ voona la kpeɛŋaa a boɔloo saŋa. Aŋa Dagaaba /Waala boŋŋmeɛre ama; gyile, ane tumpani, a boŋŋyanne la maŋ voona a ŋmeɛbo saŋa. A ŋaa la ka ba pãã kaa a nyɛ ka a gaŋgye ŋa sɛgebie la maŋ voonɔ yaga, ka ba boɔlɔ a ka "sɛgebinyaaŋne " kyɛ ka anaŋ wa ta voonebiyaaŋne, ana e la awae (9). A voonebinyanne la ama ; /a /, /e /, /i /, /o /, /u/, /ɛ /ē /, /õ/. Voonebie mine  na baŋ sagerɛ la /ē / ane /õ/. A ŋaa ba waa yelpaala ko Dagaaba /Waala yoŋ bonso a ŋaa be la Nasaal kɔkɔre meŋ poɔ.
Dagaare Sɛgebie ne voonebie

**Dagaare Sɛgebie Ne Voonebie**

A ŋa kɔkɔre zaa naŋ taa sɛgebie ne voonebie lɛ na, Dagaare meŋ taa la sɛgebie ane voonebie bie te na maŋ de lantaa a seŋ a kɔkɔre begɛ naŋ tori lɛ a maale yɛlɛ naŋ tere kyɛlloo.Sɛgebie la boma na te na maŋ de ka a are ko voonebie yɛlɛ sɛgebo poɔ. Dagaare Sɛgebie po eŋ la zagere ata poɔ ka ana la ama;

## Sɛgebidaare:
Aseŋ:

{b, d, f, g, h, k, l, m, n, p, r, s, t, v, w, y, z,ŋ, {kp,gb,ky,gy,ny, ŋm}

## Sɛgebinyaŋene:
Aseŋ: a, e, i, o, u, ɔ, ɛ. Dagaare sɛgebinyaŋene taa la parɛɛ ayi, ana la; noɔre poɔ sɛgebinyanne ane nyɔ ɛremɛ sɛgebinyanne. A noɔre poɔ sɛgebinyanne boɔloo saŋa a saseɛ zaa maŋ tuuro la a noɔreŋ yire. Aseŋ: a,e,i,o,u,ɔ,ɛ. 

## Nyɔ-ɛremɛ sɛgebinyaaŋne.
A boɔlɔ saŋa a saseɛ maŋ tuuro la a nyoɔreŋ yire. Asŋ;

{ã,ē,ī,õ,ū,ɔ,ɛ,õ....}

Dagaaba Sɛgebie na la baŋ po eŋ la Zeltaane(kɔkɔwelwel ) sɛgebie :e,i,o, u ane Zelbataane(kɔkɔgbɔge) sɛgebie: ɛ,ɔ,a

Nyɔ-ɛremɛ voonebidaare

/m/, /n/, /ŋ/

## Sɛgebikparre:
Aseŋ:

{ky, gb, kp, ny, gy, ŋm.}

## ''''''Voonebie'''''
Dagaare voonebie wɛl eŋ la gaŋgyebɛrɛ ayi p***o***ɔ voonebie maŋ be la dabilkorri ayi kpakyagaŋ [ ] bee dabilii poɔ / /. Ana la. / a/ /e/ , /o/, /i/ bee [a], [e], [i], [o], [u] 

## Voonebinyaŋene:
{/***a/, /e/***,/i/,/o/,/u/, /ɔ/, /ɛ/,/ʊ/,/ɪ/,/æ/}.

A boɔlo saŋa begeraa ba maŋ maaleŋ bebe bonso amaŋ sagerɛɛ welwel.

## Voonebidaare;
A meŋ maŋ de la //,bee [ ].

Aseŋ; 

{/ŋ/,/b/,/g/,/h/,/z/,/r/,/d/,/ŋm/,/s/,/t/,/kp/,/w/,/v/,/k/,/l/, /ɳ/, /gb/, /tʃ/, /f/, /p/, /m/, /n/, /dʒ/,} .

A voonebie ama boɔloo saŋ begeraa kaŋa deɛ maŋ bebe a saseɛ yiibu poɔ.

= Sommo Yizie =
Dagaare Yelbie Meɛbo

**Dagaare Yelbie Meɛbo** e la sobie na Dagaaba naŋ maŋ tu kyɛ mɛ yelbiri bee yelbie.
## Sɛgebie
Dagaaba taa la sɛgebie pare ata. Ana la puuli kyɛ.

1) Sɛgebinyaane ---a,e,i,o,u,ɔ,ɛ.

2) Sɛgebikparre---ky,gb,ny,ŋm,kp,gy

3) Sɛgebidaare ---b,d,f,g,l,m,n,ŋ,p,r,y,w,z,k,h,m,s,t,v..
A ama kaŋa bee mine la ma lantaa maale yelbiri.

Aseŋ: a,e,o,ba,ɔɔ,nyu,kpɛ,za ane a taa ba mine.
## Yelbie Meɛbo Sobie
1) Kuribu.

2) Nɔwɔɔloŋ.

3) Pɛmbu.

4) Pulluu.

5) Kyɛ-ŋmaaroo.

6) Kparre.

7)Yelbi-pɛnne.

8)Lereme.
Dagakãã Tõɔbo

Dagakãã pelaa tõɔbo e la dagaaba tonnoɔre kaŋa ba laŋkpeɛbo poɔ.Pɔgebɔ la maŋ tõɔrɔ dagakãã te daga yiriŋ.N na manne la yɛlɛ fēē n naŋ baŋ a yi dagakãã toɔbo poɔ ka Ana la; A danweɛ soba, ba maŋ sɔge LA bee a tɔ la a kyooma ka a yi a pɛge poɔ. Ka baŋ was e baare kyɛ nyɛ ka a kyooma dɛge la, ba maŋ doge LA kõɔtɔloŋ a pɛge ka a yi sɛre ka ba deɛle.A kyooma was KO baare ba maŋ bugi a la tōɔre poɔ ka a ta maaleŋ bi kyɛ ka ba yaa. A yiiluŋ soba, ba maŋ made LA vūū a kyeen ka a ko. Ka anaŋ wa ko baare, ba maŋ eŋ la laa poɔ a kyɛ gɔɔ ne tampɛloŋ kyɛ kyɔre muri pelaa a poɔŋ. Ba maŋ e la ŋaa ka sefaare ta tõɔ kpɛ a kãã poɔ. A yi be meŋ,ba maŋ erɛ a LA neɛre zu kyɛ pampanna maasimi naŋ yi zuiŋ, ba erɛ a LA a maasin poɔ ka a be. Ba pãã maŋ po la a kãã amɛ eŋ laare ayi poɔ ka anaŋ e yaga la lɛ kyɛ pãã piili a nagera bee a puuro ziiri mine. Ka toloŋ saŋa wa la, ba maŋ enne la kɔmmaaroŋ fēēfēē kyɛ nagera kyɛ ka ɔɔre bee borenyɛ vuo poɔ la, ba maŋ enne la kõɔloŋ fēēfēē ka a the pɛle welwel lɛ. Ba pãã maŋ kyuuri me la kõɔ yaga a tõɔ iri a kãã kyɛ bare a bompurimo a wa de yi kyiri bare bee ka ba miri gaademe kɛkɛrɛɛ ka Donne ta ɔɔ a. Ba pãã maŋ doge la a kãã na ba naŋ iri, ba mine ziiri mine, maŋ eŋ la koɔ a kãã poɔ ka a ta siri baare. Ka kãã ŋa wa be, ba maŋ toge la biŋ ka mãã kyɛ ka ba pãã silk bee a wele eŋ lavelaa poɔ a biŋ dɔgerɔ bee ka ba gbuli a kpɛ dāā poɔ koɔre.Yɛ bareka.
Dagapaloŋ

**Dagapaaloŋ** e la zie na Dagaaba naŋ kpeɛrɛ, ba kpɛ la ka noba boɔlo ka Dagapaaloŋ kyɛ a noba meŋɛ la Dagaaba a kɔkɔre meŋ e Dagaare. Ka neɛ gaa **Dagapaaloŋ** poɔ a noba na be a paaloŋ na poɔ yele la a kɔkɔre Dagaare. Noba naŋ ba a Dagapaaloŋ poɔ gbɛɛ yaga koɔbo toma la ka yaga zaa koɔrɔ, guoloŋ la a kaara neŋ ba noba. **Dagapaaloŋ** poɔ ba taa la boŋ pɛɛ pɛɛ naŋ be a ba poɔ bee lankpeɛbo poɔ.
Dagatomparɛɛparɛɛ

Naasaalaa naŋ da ba kpɛ  Dagapaa

oŋ sɛre toma na mine Dagaaba naŋ da tona  ka a korɔ ba bondirii kyɛ yire tonna meŋ korɔ ba la ama.

Kɔɔbo. A bonkoɔre mine la ama:- kamaana,  kyi, simie,  waare, beŋɛ ane sensɔbɔ. 

Dããdogebo:- Pɔgeba toma la..Dãã  maŋ ko la a pogeba libie. 

Sensɛɛ maaloo :- Pɔgeba la maŋ maala sensɛɛ . Ba mine maŋ maala la koɔrɔ, kyɛ ka ba mine maŋ maali die poɔ ka die deme ɔɔ .

Meɛbo :- Pɔgeba toma la meɛbo. Ba maŋ mɛ la laare,  yoe ,dogre, senne, laabilee laalɛne, kpolelaare,ane amine taaba zaa.

Pɛnoo:- Dɔba toma la penoo. Ba maŋ pɛne la kukue, tɔɛ̃, kukoe,dare, gboe ane boma yaga. 

Guoloo:- Dɔba toma la. Ba maŋ guoli la donne ane noore, kpenne kolokolo  ane ataaba.

Woobo :- Dɔba ane pɔgeba zaa la wooro. Dɔba maŋ wooro la pama, kasogeri, zaŋgbɛɛ, yoloŋne sɛne sɛmbilee a de ne zupile bee kpawoore. 

Pɔgeba meŋ maŋ wooro  la pɛre, pɛbilee, bipɛre ane tanzunni. 

Zambɛre:- Dɔba la maŋ tona zambɛre toma. Kue ane lɛɛ la ka ba maŋ kuro zambɛre poɔ . Ba maŋ de la a kue kɔne kyɛ de a lɛɛ kyeɛrɛ ne daare ane boma.
Dakoa Newman

**Dakoa Newman** (ba naŋ dɔge Gyoone 1985) e la Ghana pɔletesean ane begemaale die mɛmba, a begemaale die anii eŋɛ ko a Ghana republic anaare naŋ e Wɔɔ Paati Mɛmba (NPP). O e la begemaale die mɛmba ko Okaikwei kɔmpare gbandige. O e la Newman pɔgeyaa meŋ naŋ e pɔleteesa ane bizu ko a Wɔɔ paati.

## O Nyɔvore Piiluu ane Ganzanne
Ba dɔge o la 6th Gyoone1985 kiristabiiri yiri poɔ ane O baa la Akropong ane Osu seŋ anaŋ tutaa.  O baare la Wesley Girls Siinia Haae Sakuuri, Cape Coast. O e la Chartered project Management Professional (PMP) ane a Chartered Risk Management Professional (RMP) certified by the project Management Institute,USA(2017). O la taa la Bachelor's Degeree naŋ e Political Science yi a Ghana Yuniveniti, Legon ane Master's Degeree in Program and project Management yi a Yuniveniti of Warwick, United Kingdom.

## Pɔletese
Gyoone 2020 poɔ, O are la a Wɔɔ paate dakogi ko a Okaikwei kɔmpare. Newman da daa la a begemaale die mɛmba, Arthur Ahmed ane Nana Fredua lɔɔ ne 440 nuuri, kyɛ ka a ba bayi na nyɛ 327 nuuri ane 27 nuuri seŋ a naŋ tutaa lɛ.

O di la a 2020 Disembare begemaale die nu neɛ ko a Okaikwei kɔmpare Gbandige. Peraa da ŋmɛɛ la ka ona la di ane 40,393 nuuri naŋ areko 60.82% kyaare ne o kyakya ŋmɛ tɔ naŋ peɛle o Abraham Kotei Neequaye naŋ e Kataweɛ paate (NDC) naŋ da nyɛ 26,019 nuuri naŋ areko 39.18%.

## Meŋɛ Nyɔvore
O e la Victor Newman naŋ e Ghanaian pɔleteesa pɔgeyaa. 

## Sommo Yizie
Dakura.

Dakura e la leɛwa yuori o neŋ Dɛre, Bagbiŋ,Tampuori ,Kpokpori/Kpokporima, Bagbɛre, Yuoraa ,Kyogekpane, aŋ la seŋtaa yuoɛ
Dagapeɛmɛ

Peɛmɛ e la boma mine Dagaaba naŋ maŋ de su bee a peɛ ba menne. Ana la maŋ soŋ pegereba ba taaba poɔ. Pɔgba taa la ba deni ka dɔbɔ meŋ taa.
Dagara

Dagaaba peɛrekpɛsagama nyaabo poɔ la ka ba nyɛ ka ba nyɛ ŋmarebie mine naŋ are peɛli taa waaloŋ yitaa ne dagaraa . A dagaraa  ŋa maŋ are la la a sazu poɔ kɔmpaare seŋ. A maŋ e ŋmarebie anaare , a are tɔgele dagaraa. A maŋ saa la penteŋ a saluoni  poɔ seɛ saŋ.
Dalaa

**Dalaa**: e la  yo-nɔŋmaa ba na maŋ de gane pɔge a le ka o taane ka ba maŋ ŋmɛ. A gane na baŋ e la ɛg-gane, woo-gane, naa-gane bee mɔdoŋa zaa gane naŋ e kpeɛŋaa.

## Dalaa Parɛɛ
Dalaa e la dalaa, o ba taa parɛɛ.

## Dalaa Kɔkɔre
O kɔkɔre la; 
"dalaa koŋ tu bogi kyɛ zeŋ ka seɛne wa tu bogi ka o kpɛ" kyɛ ba maŋ la ŋmɛ o la poɔ boŋŋmeɛre mine poɔ seɛre saŋ.
## Dalaa Ŋmeɛbo Zie
Ŋmeɛbo zie: Bageba zie ka ba maŋ ŋmeɛrɛ o gbɛɛ yaga kyɛ ba maŋ la ŋmɛ o la bawaa zie meŋ wagere mine.Tenne na ba naŋ ŋmeɛrɛ oLosaalɛɛ, Baabiilee ane Gyerebaalɛɛ la maŋ ŋmɛ o
Damango

**Damongo** waa la yikpoŋ aneŋ teŋkpoŋ ko a West Gonja Municipal, a la waa municipal a Savannah Region poɔ a Ghana poɔ. A bebiri 12 Fɛrboɔre 2019 poɔ, ba da pore la Damongo ka o waa teŋkpoŋ ko a Savannah Region paalaa ŋa naŋ da ŋmaa; Saŋa na ba naŋ boɔra ka ka o paare a merɛ poɔ ba naŋ boɔla ka Constitutional Instrument (CI) 105, ŋa a Ghana yidaandɔɔkpoŋ naŋ da marenu ka ba paaŋ de te ko a Yagbonwura a Jubilee House Accra. Damongo la taa a Gonja bal deme nakpoŋ; ka ona la a Yagbonwura. O la waa a teŋkpoŋ (yikpoŋ) a ko a Damongo Constituency ka o bɛgemaala pampana waa Hon. Samuel Abu Jinapor (Minister of Lands and Natural Resources)

## Zi-seɛrɛ

## Kannoo yɛlɛ

## Sommo yizie
Daniel Amartey

**Daniel Amartey** e la bɔlŋmɛ karaa Ghana  poɔŋ
ba dɔge o la Accra poɔ. Daniel Amartey e la yuomo lezare ne anii kyɛ naŋ kyɛnɛ de o bɔlŋmɛ ka o e o nimizeɛ
Daniel Kwesi Ashiamah

**Daniel Kwesi Ashiamah** e la Gaana pɔleteseɛŋ aneŋ begemaala naŋ poɔ a begemaale die naŋ e ayɔpoi soba, a are ko a Buem nu-neɛ paaloŋ naŋ be a Volta irigyin teŋa poɔ a kataweɛ paati yuori eŋɛ.

## Pͻletese
Ashiamah e la a Kataweԑ Naa bie kaŋa a kyԑ da e neԑ naŋ e a begemaala a be a begemaale die ayopoi ko a Republic of Ghana anaare soba poͻ naŋ are ko Buem gbandige naŋ be a Volta Irigyin poͻ.

## 2016 nu-neԑ
Ashiamah da ŋmԑ la kpamkpire a Buem gandige begemaale kogi eŋԑ Kataweԑ Naa yuori eŋԑ a 2016 Ghana zaa nu-neԑ poͻ a da di ne noba 14, 799 naŋ are ko 69.72% a noba zaa naŋ neԑ ba nuuri poͻ. O da die la kyԑ ka o dataare, Aziale Lawrence Kwami a Wͻͻ Naa bie, Aziakpa Francis Kofi a PPP bie, Nelson Asafo a ko Convention People's Party ane David Kofi Ahose naŋ e IND le. Ba nyԑ la noba 5, 896, 233, 193 ane 106 naŋ tutaa a lԑ kyo-kyo. Aŋaa da are ko la 27.78%, 1.10%, 0.91%, ane 0.50% a noba zaa naŋ neԑ ba nuuri kyo-kyo.

## Sombo Yizie
Daniel Nsala Wakpal

**Daniel Nsala Wakpal** (ba dɔge o la 15 March 1975) O e la Gaana pɔletiseɛŋ neɛ kaŋa na be a kataweɛ paati poɔ. O e la a Gaana palamɛti neɛ na are ko Kpandai paaloŋ, a Northern Irigyin a Gaana paaloŋ poɔ. 

O e la Hon, kyɛ naŋ e a Gaana palamɛti neɛ naŋ are ko a Kpandai paaloŋ.

## O Nyɔvore Piiloŋ Ane O Sakuuri Yɛlɛ
Wakpal baa la a  Saboba.O naŋ taa la o  Master of Arts in Local Government Administration and Organisation.
----

## Sommo Yizie
Daniel Ohene Darko

**Daniel Ohene Darko** (ba dɔge o la 18 Gyɔɔne 1961) O e la a Ghana pɔletese neɛ kaŋa na be a Ɔpa Denkyira West paaloŋ a be a Ghana Palamɛte poɔ.

**O e la** Hon.MP kyɛ naŋ e a Ghana palamɛte neɛ a ko  Ɔpa Denkyira West paaloŋ.

## O nyɔvore piiloŋ ane o gane zannoo
Daniel Ohene Darko, ba dɔge o la a 18 Gyɔɔne kyuu 1961 poɔ, O baa la a   Ayanfuri a Central Region a Ghana paaloŋ poɔ. O taa o Sinia Secondary baaroŋ game  (SSCE) a 1977 poɔ. O naŋ taa la O Ordinary Level a 1977 ana gaa nyɛ a Level a 1983. O da leɛ yi gaa la a te e o  Bachelor a ko merediibu yɛlɛ (Law) a 2001 te 2003, O e la Barrister a merɛ zannoo na poɔ a 2003 kyɛ naŋ e a nindeɛre kaŋa a ko yɛrebo yeltare "Executive Master of Business Administration"(EMBA) – Marketing a 2011. 

## Toma
Daniel Ohene Darko toŋ la a merɛ diibu deme zie "Kwasi Blay and Associates" a Gaana poɔ. O naŋ yi gaa la toŋ la a Amicus Legal Consult (Partner) a Gaana ŋa poɔ. O naŋ kaara la a Betta Law Consult boma yɛlɛ. Kyɛ pampana O tɔnɔ la a Gaana palamɛti poɔ, O e la (MP) a ko a Ɔpa Denkyira Weat paaloŋ deme a Central Irigyin a Gaana a vooti naŋ ba naŋ da vooti a ko a kataweɛ paati "National Democratic Congress".

## Pɔletese Nyɔvore Yɛlɛ
Daniel Ohene Darko da are la a di a vooti na a ko a o paaloŋ Upa Denkyira West a kataweɛ paati a n the Central Irigyin  a Ghana. O da di Ɔpa Denkyira West paaloŋ palamɛti dakogi a 2020 Gaana vootiŋ naŋ poɔŋ a kataweɛ paati poɔ "National Democratic Congress" O da nyɛ la  18,446 noba naŋ da vooti ka a are ko 50.7% a Gaana palamɛti anii (8th) soba poɔŋ a palamɛti anaare soba poɔ, O da gaŋ la Samuel Nsowah-Djan a Wɔɔ paati "New Patriotic Party" na da nyɛ 17,925 noba na da are ko 49.3% a ko a noba zaa naŋ da vooti ko O.

### Kɔmɛtee
Daniel Ohene Darko e la a baapaaba nekpoŋ, bɔl-ŋmeɛbo ane Saakomɔ yɛlɛ kɔmɛtee kyɛ naŋ e Poverty Reduction Strategy kɔmɛtee.

## Meŋɛ Nyɔvore
Daniel Ohene Darko e la kirista bie.

## Sommo Yizie
Dambai

**Dambai** waa la yikpoŋ naŋ be a Ghana poɔ aneŋ meŋ ka o la waa a teŋkpoŋ ko a Oti Region paalaa ŋa ba naŋ da ŋmaa.

## Teŋgane Waaloŋ

### O bezie
**Damba**i waa la teŋkpoŋ ko a Oti Region. O be la a Oti River ŋmempuri zie sɛŋ, a Volta Lake kɔŋnimiri kaŋa. O da waa la a teŋkpoŋ ko a irigyin saŋa na ba naŋ da ŋmaa o yi a Volta Region koraa na eŋaŋ. O da nyɛ la teŋkpoŋ arezie na a yi a lɔɔ poɔ saŋa na a yidaandɔɔkpoŋ Nana Akuffo Addo naŋ da iri o a bebiri 15 Fɛrboɔre 2019 yuoni poɔ na. O be la a Savannah Accelerated Development Authority (SADA) bezie sɛŋ.

## Tepuuri Aneŋ Donne

## Dadi Yɛlɛ

## Noba Aneŋ Yipɔge Yɛlɛ

## Sommo Yizie
Dan Abdul-latif

**Dan Abdul-latif** (ba dɔge o la  1 Gyɛnoɔre kyuu dɛndɛŋ soba a 1970) O e la a Ghana pɔletesea neɛ kaŋa.O e la neɛ na be a palamɛte anii a Ghana poɔ palamɛti anaare soba na are ko a  Ablekuma Central paaloŋ deme a  Ablekuma Central Municipal District a Greater Accra Region a Ghana poɔŋ.

## O Nyɔvore Piiloŋ Ane O Toma
Abdul-latif, ba dɔge o la a Gyɛnoɔre bebiri dɛndɛŋ soba a 1970 poɔ. O baa la a Tamale a Northern Irigyin a Gaana poɔ.O taa la O  Degree a kyaare neŋ yɛlɛ yaga bee duoroo yɛlɛ a 2020 poɔ. O naŋ wa la a nekpoŋ a Ysan Cevre Isiklan Dirma Malzemeleri S. T. Ltd toma poɔŋ.

## Pɔletese Nyɔnore
Abdul-latif e la a kataweɛ neɛ kaŋa (NDC). A Ɔgusi kyu 2021, O da are la a di vootuu naŋ a kataweɛ paate poɔŋ a ko a o paaloŋ  Ablekuma Central a leɛ da vɛŋ la ka o toɔŋ are a vootuu na meŋɛ a yuoni baara kyuu a 2020 poɔ.O da di la a 2020 vootuu naŋ a leɛ da vɛŋ ka o nyɛ 47,040 noba na are ko 49.7% a ko a vootiŋ na zaa kyɛ ka  Ebenezer Gilbert Nii Narh Nartey na be a Wɔɔ paati poɔ(New patriotic Party) meŋ da nyɛ la  46,836 noba ka a meŋ are ko 49.5% a ko a o noba zaa naŋ da vooti.

### Kɔmɛtee
O toŋ la a yɛlɛ yaga bee duoro yɛlɛ kɔmɛtee poɔ ane yiiri toma kɔmɛtee meŋ a Ghana palamɛte anii a anaare soba poɔŋ a Ghana poɔ.

## Meŋɛ nyɔvore
O e la selama neɛ.

## Sommo Yizie
Daniel Okyem Aboagye

**Daniel Okyem Aboagye** (31 Desembare 1973 - 23 Sentɔmbare 2023) da e la Ghana pɔletesean naŋ e mɛmba ko a begemaale die ayɔpõĩ a Ghana republic anaare eŋɛ, a are ko a Bantama Gbandige naŋ be a Sante Irigyiŋ poɔ, wɔɔ paate yuori eŋɛ.

## Nyɔvore Piiluu ane Ganzanne
Ba da dɔge la Okyem Aboagye Atwima Boko Sante Irigyiŋ poɔ, Ghana 31 Desembare 1973.

Aboagye zanne la University of Ghana zie o naŋ nyɛ Business Administration bakyila degeree. O baare la 2002 poɔ ne MBA ane MIS Accounting poɔ yi Troy university, Alabama, USA. Ba da sɛtefaa la Okyem Aboagye 2003 poɔ ka o e public accountant a USA sɛtefaa public Accountant.

## Tonnoɔre
Aboagye piili la o toma e Manengya ko SINAPI ABA TRUST gbɛre 1998 poɔ. O leɛ la proyeɛt manengya a puoriŋ ko Opportunity International 2003-2006 vuo.

Okyem Aboagye da la a libi-yɛlɛ leɛre leɛraa a ko Globe Union a US poɔ ane CEO ko MG/Microfinance 2008-2001 vuo. O da e la CEO ko 2M Express Transport Services .

## Pɔletese
2015 poɔ, o da are la, a di a NPP begemaale die gyongyoŋ ko Bantam (Ghana begemaale die Gbandige ) a Sante Irigyiŋ poɔ, Ghana. O di la a begemaale die kogi a 2016 Ghana zaa gbuli nuuri neɛbo eŋɛ. Gyoone 2020 poɔ, o da lee la na areko a wɔɔ paate saŋa na o naŋ da le a gyongyoŋ eŋɛ ko Francis Asenso-Baakye, naŋ e a begemaale die mɛmba pampana ko a Bantam (Ghana begemaale die Gbandige).

## Kɔmatee
Aboagye e la mɛmba ko a libi-yɛlɛ ane Economic kɔmatee bie a begemaale die ayɔpõĩ, a Ghana republic anaare eŋɛ.

## Meŋɛ Nyɔvore
Aboagye be la kultaa die ane biiri.

Okyem Aboagye kpie la a Komfo Anokye Teaching Hospital 23 Sentɔmbare 2023 poɔ, o yuomo 49 eŋɛ.

## Sommo Yizie
Dannoŋ

**Dannoŋ** : Dannoŋ e la dɔre-emmo bee puuro(bu) yelnoore neɛ naŋ naŋ yeli ko o tɔ bee kyaare neŋ o tɔ soba naŋ e yelsoŋ kaŋa. Neɛ meŋ maŋ toɔ danne la omeŋɛ, kyaare neŋ yeli kaŋa o naŋ e. A e la gandayɛlɛ ba naŋ ma yeli ko neɛ a wullo o gandaaloŋ na seŋ lɛ. Dannoŋ maŋ vɛŋ la ka neɛ e yeli bee toŋ toma wioeŋ ane eŋyuo bee popeɛloŋ a ma e aŋa faŋa kaŋa ba naŋ de emmo.

#### Dannoŋ taa la parɛɛ mine
Dannoŋ parɛɛ e la ayi yoŋ; Anaŋ la 

1)Teŋkõɔ bee bal dannoŋ

2) Neŋyeni dannoŋ/ dannoŋ yɛrɛɛ.

Teŋkõɔ dannoŋ e la gandaare bal yoe dannoŋ, tenne, teebo, ŋmemɛ, kolle, Doma ane a taa mine.

Neŋyeni dannoŋ bee dannoŋ yɛrɛɛ e la dannoŋ na na ba e teŋkõɔ bee bal dannoo, a dannoo ŋa maŋ e la neŋyeni bone ; a mine la Zɔɔzɔɔreba, seɛseɛreba, pɔge - boɔreba ane taa na mine.

#### Dannoo meɛroŋ
Dagaaba dannoŋ meɛroŋ ba waa la dendeŋe, Ona tõɔ e la yelbi- yeni; Aseŋ emɔ, dabaalakala, eto, ekye. Ane a taa mine.

A meŋ na baŋ waa la yelyaga bee e yelwiira: Aseŋ

a) Ayelelelelelei

Naa ba lonno

Saa ba waana

Fõõ la di naaŋ wuli naaŋ diibu

Ayelelelelei

Naa ba wonno

Ŋmenaa ba yuoro

Fõõ la di sarɛɛ wuli sarɛɛ diibu

Fo ba yele ka neɛ lenne.
Dapare

**Dapare** e la yuori yelbiri a yelbie gaŋgere poɔŋ.

Dapare e la yelbiri kaŋa nensaala naŋ de ko zie naŋ Naaŋmene naŋ be. **Dapare** e la teŋɛ kaŋa neɛ naŋ baŋ gaa ka o soba koŋ o nyɔvore bee kpi. A zie ŋa ba gɛrɛ wɛɛ lɛ see o soba pãã erɛ yelsonne a saŋa na ka onaŋ na kpi ka ŋmene tõɔ de o kpɛ neŋ a o yiri poɔ naŋ di **Dapare**.

Dapare e la ŋmene yiri naŋ neɛ zaa naŋ ba baŋ be ka o soba ba kpi.

## Sommo Yizie
Daribaateŋɛ paaloŋ

Daribaateŋɛ e teŋɛ kaŋa naŋ be upper west region poɔ.A teŋɛ ŋa e la tembile naŋ be poyentanga naapaaloŋ poɔ.Ka foo wa borɔ Daribaateŋɛ gaabo see ka fo ta teŋa kaŋa  yuori naŋ di Koŋgolomo kyɛ  pãã de sozeɛ kaŋa naŋ be fo nugɔɔ sɛŋ, a be la gɛrɛ Daribaateŋɛ.
Davis Ansah Opoku

**Davis Ansah Opoku** (dɔgebo bebiri da la 13 Sentɔmbare 1984)  waa la  a Ghanaian pɔleteesa, aneŋ bɛgemaala kaŋa a naŋ be a bɛgɛmaale die a ko Mpraeso Constituency  naŋ be  Eastern Region a Ghana poɔ. O waa la Deputy Ranking  Member  a ko Public Accounts Komitii aneŋ  a neɛ kaŋa ko a works & Housing Komitii a yi a bɛgemaale dieŋ a Ɔɔtoorebare 2021 youni na poɔ. A 40 under 40 kyɛotaare bebiri la ka ba da ko o kyɛotaa te kyaare ne a Davis naŋ waa a gɔmenaŋte wideɛreba bibile soba kyɛotaa. 

## Nyɔvore Piiloŋ
Ba da dɔge la Opuku  a yi Accra poɔ, a bebiri 13 Sentɔmbare 1984 poɔ a ko  Sampson Opoku  naŋ yi Kwahu Asakraka aneŋ Helena Opoku  naŋ yi  Obomeng Kwahu.

## Sakuuri Gaabo Yɛlɛ
Opuku  da gaa la Nkwatia Secondary School  naŋ be a Ghana poɔ aneŋ o da la baare la a  University of Cape Coast a nyɛ degree ne laboratory technology.  O da la gaa la University of London  a te zanne  Law. A da la gaa a  University of Leicester, be la ka o la te zanne communication.  O la taa la Sɛtificeeti ne strategic political communication  a yi a  International Academy for Leadership (IAF), Germany aneŋ pampana na o be Legal Practice Course aneŋ Masters ne Law a yi a University of Law.

## Toma Yɛlɛ
Opuku taa la toma bambo yi yuomo yaga saŋa ka o tonneŋ Ɛgɛnsiri, noɔreyeni deme, soŋsoŋneba aneŋ kyɛ paaŋ piili awo public relations consultant aneŋ public interest advocate. Ona la a maale a Siri Communications Limited a yuoni 2016. O da toŋ la a deputy director aneŋ Executive Assistant toma ko a Chief Executive a yi a National Health Insurance Authority (NHIA).

## Naakoɔŋ Yɛlɛ
Opoku toŋ la daarɛta toma ko communications, ka feeŋ puoriŋ ka o waa daarɛta ko operations a yi a Alliance for Accountable Governance (AFAG). A sugu ŋa toma da wulo ka ba nyɛ iri poɔmo a yi a Kataweɛ Paati naaŋ wɔgere na.

A 2008 vootiri saŋa na, Opoku da waa a yidaandɔɔkpoŋ ko a Tertiary Students Confederacy (TESCON), a Wɔɔ Paati nukpeɛŋaa kaŋa. 

Opoku waa la mɛmbare weɛ soba ko a dɔgene gbuli ŋa, Let My Vote Count Movement (LMVC), ka o nimmizeɛ e ka ba e ka a vooti deme maaleŋ are soŋ.

A yuoni 2019 o toŋ la o national service toma a bɛgemaale dieŋ aneŋ ka o da la paare a National Mock Parliament of the Ghana @ 50 tigiri saŋa aneŋ ka a yuoni 2021 ka o waa a bɛgemaala meŋa ko a Mpreaso Constituency. O maale la a Kwahu Professionals Network ka o waa a yidaandɔɔkpoŋ dɛŋdɛŋ soba.

## Sommo Yizie
Daworo

## Daworo '''Maalõõ''' Yɛllɛ.
Daworo e la gbaŋgbale naŋ maŋ bé  déri bēē dié neŋmitɔɔre. Dagaaba maŋ tu la tani mine ba naŋ boɔla ziŋu, a  bu neŋ koɔŋ a kyɛ vɛŋ ka a  biŋ béri anaare bēē béri anūū. Ba pããŋ maŋ poge la a tɛne ŋa neŋ moɔ ka a lɛ na vɛŋ ka a ta kò. Ka a béri naŋ wa ta, ba pããŋ maŋ la bu a la neŋ koɔŋ a kyɛ nɛú neŋ gbɛɛ ka a na kpɛ taa velaa. Kuuri bēē kuyé la ka ba maŋ de bu neŋ a tɛni ŋa, ka ba naŋ wa e a lɛ baare, ba pããŋ maŋ bɔ la nããŋbiŋmaara a sããŋ neŋ koɔnŋ, a de a mine bu neŋ a ziŋu ka a lɛ na vɛŋ ka a taa zūlūū bēē sūūre. Ba pããŋ maŋ ŋmaara la a ziŋu bēē a tɛne ŋa yare a daworo, ka ba naŋ wa e a lɛ baare, ba pããŋ maŋ de la sampama a kpala bēē a pana a daworo. Dɔba la maŋ bu a tɛne ŋa kò a pogeba ka ba maŋ paŋ a daworo, ka a pogeba wa pana a daworo ba maŋ kyɛ la yieluŋ a yielé, ka a lɛ na vɛŋ ka ba eŋne yuoro. Ka ba naŋ wa paŋ a daworo baare ba pããŋ  maŋ de la a nããŋbiŋmaara ba naŋ sããŋ a de fare neŋ a daworo ka a lɛ na vɛŋ ka o e kpeɛŋaa. Daworo taa la tɔnɔ yaga te yié poɔ.
Dagaare Bebie Boɔloo

**Dagaare daa poɔ bebie** la a ama naŋ puule a  kyɛ.

1.Yedaare 

2.Yidaare

3.Tadaare

4. Nadaare

5.Nudaare

6. Yɔdaare

7.Podaare
Daŋkpale

**Daŋkpale** e la daŋmaa kaŋa neŋnyaani bēē zɔnne naŋ maŋ de kyena neŋ. Namine a neŋ neŋtegrɛ mine meŋ maŋ taa la daŋkpale, naaŋkyēēmɛ meŋ maŋ de la daŋkpale a kyēēnɛ neŋ nēē. Daŋkpale e la gyeremɛ buŋ te nããluŋ Yɛllɛ poɔ.
Della Sowah

**Hon. Della Sowah** dɔgebo yuoni la 23 November 1959. O na la da e a Diputi minisiti na are ko Gender, Children ane Protection. O na la a palemɛte neɛ na are ko a Kpando paaloŋ poɔ.

## O Nyɔvore Yɛlɛ
Ba dɔge la Sowah Kpandu, a Volta irigyin poɔ, Ghana, a November 1959 yuoni.

## O Sakuuri Waaloŋ
Sowah gaa la Kwame Nkrumah University of Science and Technology 1981 yuoni. Be la ka o te zanne digiriti Social science. O zanne la diploma yi neŋ Finance ane Master yineŋ Business Administration.

## Meŋɛ Yɛlɛ
Sowah e la khristo neɛ.O kulee serɛ a taa biiri bata.

## Toma Waaloŋ
Minisita potuuro kaŋa la 

Palemɛte neɛ, 2012-2016 ( Ghana gɔbena)

Partner, Finance planner, 2001-2022 (speed master) 

Marketing, MD, 1990-2000 (DAPEG)

Research, 1986-1990 (ESSOR LTD)

## Yele Mine Yizie
Dataa

Fooŋ ne neɛ kaŋa naŋ taa tagelaga kaŋa, bee ba de taa yɛlɛ.Neɛ na taa ne fo pofaa.

Dataa na baŋ e la neɛ naŋ maŋ are ne o tasoba gbɛ-kpeɛne dēɛne poɔŋ bee yelkaŋa eebo poɔŋ. Gbɛɛ yaga o ba maŋ boɔra ka o nyɛ o taaba velaa kyɛ ka a e fēē gba a dēɛne poɔ bee yelkaŋa eebo poɔŋ. 

Dataa meŋ na baŋ eɛ neɛ bee donne bee boŋkaŋa zaa deɛne poɔ, ka a naŋ yoŋ wa wuli o soba bee a bone na arezie wullo la bee erɛ la yelkaŋa naŋ na baŋ waa yelkaŋa ko a o dēɛ-dēɛŋ taaba a dēɛne poɔŋ.

## Dataa Kpeɛzie
Dataa na baŋ kpɛ la ziezaa te nensaalba nyɔvoɛ poɔ. O na baŋ kpɛ la ziezaa ka dēɛne poɔ bee te meŋɛ nensaalba lankpeɛbo.
David T. D. Vondee

**David T. D. Vondee** (ba dɔge o la 2 August kyuu 1978) O e la a Ghana palamɛte neɛ kaŋa a be a Twifo-Atii Morkwaa paaloŋ deme a  Central Irigyin a Ghana poɔ.

**O e la** Hon. kyɛ na e a Ghana palamɛti a ko Twifo-Atii Morkwaa.

## O Nyɔvore Piiloŋ Ane O Gane Zane Yɛlɛ
David Vondee ba dɔge o la August bebie ayi soba poɔ 1978, O baa la a Mafi Adidome a Volta Irigyin a Ghana. David Vondee taa la o Degree a ko (Marketing, Administration and Communication) a 2020.

## Toma
David Vondee tonɔ la a Ghana palamɛti poɔ, a e M.P  ko a o paaloŋ  Twifo-Atii Morkwaa a  Central Irigyin a  Ghana poɔ. O da are la a vootuu ko a kataweɛ paati  NDC.

## Pɔlɛtese Toma
David Vondee O da are la a kataweɛ NDC paati gbɛ-bogre poɔ a di a vootuu a o paaloŋ Twifo-Atii Morkwaa a Central Irigyin a Ghana poɔ.

### 2020 Vootuu
David Vondee da leɛ di la a 2020 a kataweɛ paati poɔ National Democratic Congress o da leɛ nyɛ la 21,416 na are ko  51.5% a ko a o vooti zaa a palamɛti anii poɔ (8th) Parliament of the Fourth Republic of Ghana a gaŋ neŋ Ebenezer Obeng Dwamena na meŋ da be a Wɔɔ paati poɔ New Patriotic Party o da nyɛ la 19,594 noba naŋ are ko  (47.2%)  kyɛ Samuel Kofi Essel a GUM paati neɛ meŋ da nyɛ 541 noba a meŋ are ko  (1.3%).

### Kɔmɛtii
David Vondee e la bee tonɔ la a palamɛti anii soba a Gaana poɔ a Fourth Republic a Gaana palamɛti poɔ.

## Meŋɛ Nyɔvore Yɛlɛ

David Vondee e la neɛ na erɛ a Eve kɔkɔre kyɛ naŋ e kirista bie.

## Boma O Naŋ Zu
David Vondee ba naŋ da yele ka o zu la  $2.4 million a yi August 2015 ane  July 2016 O naŋ da koɔrɔ boma mine a korɔ so e meŋɛ daa direbɛ mine kaŋa ba naŋ boɔ lɔ  "REI Ghana Limited"  Kyɛ o da ba sage ka o zo la a libie ama a merɛ diribɛ niŋe soga deme zie, ba iruu la yi neŋ a merɛ yiriŋ poɔŋ aŋa  ₵2 million.
----

## Sommo Yizie
Dennis Nana Dwamena A.k.a Kidi

**Dennis Nana Dwamena** e la Ghana yiele yiele kaŋa na be a Ghana paaloŋ poɔ. O e la neɛ na nɔŋ o yɛlɛ a gaŋ a zaa o yieluŋ, o yuori kaŋa meŋ Kidi bonso onaŋ la ka neɛ baŋ ne o. O yieloŋ maaloŋ: Lynx deɛne yoŋ. Genre: High-life ane Afrobeats.
## Kidi Bibiiloŋ Nyɔvore Yɛlɛ
Dennis Nana Dwamena a.k.a Kidi, ba dɔge o la a Sakyɔrɔ kyuu 18th, 1993 a Accra, Gaana poɔ. O e la neɛ naŋ ŋmeɛrɛ yiele ama seŋ "high-life" yiele ane "afrobeats. O maŋ sɛge la a yiele kyɛ yiele neŋ. O yieluŋ kaŋa o naŋ ŋmɛ ka neɛ zaa nɔna o la " Odo".Ona ne Nigerian yieli ŋmɛ ŋmɛ karaa kaŋa, Mayorkun ane Davido da nyɛ la noba yaga a Afereka zaa kyaare neŋ ba yieluŋ. Kidi meŋ la gaa la a Gaana yuniveniti kpoŋ a te zanne "Economic ane Information Studies a yuniveniti poɔ. Kyɛ be la ka o be kyɛ taa a teɛroo ne a yiele.
## Zie Na Fo Naŋ Na Nyɛ A Kidi Yieluŋ Mine La
Neɛ na baŋ nyɛ a la a Boomplayer poɔ a iri, a yiele mine la:

KiDi "Blue" The EP Released in 2020.

Say Cheese.

One Man

End In Tears

Freaky Lord

Next Time I See You

KiDi Sugar Album Released in 2019

Adiepena

Cinderella

Come Thru

Fakye Me

For Better For Worse

Gyal Dem Sugar

Mr Badman

Letter To Afia

Pour Some Sugar (Intro)

Say You Love Me Skit

Sugar Daddy 

ThunderZee Skit (Outro)

KiDi The Golden Boy Album Released in 2021

Spiritual

Touch It

Birthday Riddim

Cyclone

Dangerous

Golden Boy

Magic

Daddy Issues

Like A Rockstar

Mon Bebe

Send Me Nudes

So Fine
Bad Things

Ping Pong

KiDi 4Play EP Album Released in 2022

Champagne

Shakira

Habibi

Zombie

A o yiele mine la a lɛ.
## A Mine Meŋ Naŋ La
Enjoyment

Say Cheese (Remix)

Spiritual (Video)

Odo

Odo (Remix)

Touch It (Video)

Mon Bebe (Video)

Touch It (Remix) Video

Touch It (Remix)

Blessed

Champagne.
## Yiele Ŋmɛŋmeɛrebɛ Bana Yuori Naŋ Yi Yaga A Afereka Poɔ La:
2Baba, Burna Boy, JoeBoy Davido Zlatan Falz, Fire Boy, Kizz Daniel, Rema, Mayorkun Naira, Marley Simi, Wizkid, Phyno, Olamide, Omah Lay, Wande Coal, Tiwa Savage, Patoranking, Mr Eazi, Bella Shmurda, Zinoleesky Sonsy Rosias, Sarkodie ane baminekaŋ.

## Kidi Toma
Kidi Toma yoŋ la ka sɛge yiele a koɔre bee maale o meŋɛ yieluŋ. A lɛ wuli ka Kidi sɛgre la yieluŋ bee yiele kyɛ ŋmɛre a meŋ.
O e la Gaana yiele ŋmɛre nenyiraa kaŋa ko a a teŋɛ kyɛ o yieluŋ meŋ ma wulle la yeŋ kaŋa ko a baapaaba.
## Yɛlɛ Peɛro Zie/Yiibu Zie
Derek Darko Ohene Assifo Bekoe

**Derek Darko Ohene Assifo Bekoe** e la Ghana pɔletesean ane mɛmba ko a begemaale die ayɔpõĩ a Ghana republic anaare eŋɛ a areko a Ɔpa wɛse Akim Gbandige a Eastern Irigyiŋ poɔ, a kataweɛ paate yuori eŋɛ.

## Pͻletese
Assifo Bekoe e la a Kataweԑ Naa bie kaŋa  a da paale a begemaaleba a Upper West Akim gbandige naŋ be a Eastern Irigyin a begemasale die ayopoi a Republic of Ghana anaare soba poͻ.

## 2016 Nu-nɛb
Assifo Bekoe da ŋmԑ la kpamkpire a Upper West Akim gbandige begemaale kogi eŋԑ a Kataweԑ Naa yuori eŋԑ a 2016 Ghana zaa nu-neԑ poͻ a da di ne noba 17, 091 naŋ are ko 50.26% noba zaa naŋ neԑ ba nuuri baaroo poͻ. O da die la kyԑ bare o dataare Eugene Sackey a Wͻͻ Naa bie da tage la noba 16, 661 naŋ are ko 49.00% ka a APC kpamkpir-ŋmeԑrԑ da nyԑ noba 251 naŋ are ko 0.71% a noba zaa naŋ da neԑ ba nuuri baaroo poͻ.

## 2020 Nu-nɛb
Assifo Bekoe da la maaleŋ ŋmԑ la kpamkpire a Upper West Akim gbandigeŋ a begemaale kogi eŋԑ a Kataweԑ Naa yuori eŋԑ a 2020 Ghana zaa nu-neԑ kyԑ o da ba di, Frederick Obeng Adom naŋ e a Wͻͻ Naa kpamkpir-ŋmeԑrԑ la da daa o lͻͻ. 

## Sommo Yizie
Derrick Oduro

**Derrick Oduro** (Dɔge o la 23 Fɛboɔre 1958 yuoni) o e la Gaana pɔleteseɛŋ aneŋ Kpaŋkpaŋ kpieŋa tontona naŋ deɛrɛ pɛnnoo, o da poɔ la Gaana Kpaŋkpaŋ kpieŋa toma poɔ. O e la a wɔɔ paati bikpeɛŋaa aneŋ gɔmmenɛnte kpambeɛ potuuro naŋ kaara guubu yɛlɛO e la begemaala naŋ are ko Nkoranza North nu-neɛ lombori naŋ be a Brong Ahafo pampana ŋa ba naŋ boɔla Bono East Region

## O Nyɔvore Piiluu Aneŋ O Sakuu Gaabo
Oduro yi la Dromankese naŋ be  teŋa ŋa ba naŋ da boɔla Brong Ahafo irigyin pampana ŋa Bono East irigyin a Gaana poɔ. O taa la gama mine ba naŋ boɔla Massa ko Arts a yi nu-neɛ naaŋ aneŋ wedeɛ yɛlɛ a yi sakuukpoŋ ŋa ba naŋ boɔla Ghana Institute a Management ane Public Administration ka o ŋmaa e GIMPA. O lɛ taa la gama mine ba naŋ boɔla Diploma in Public a yi sakukpoŋ ŋa ba naŋ boɔla Institute a Accountancy ane Training aneŋ gama mine a yi Cranfield University.

## O Toma Aneŋ O Naakoɔ̃
Oduro da tona la bursar toma a yi Akosas Business College a yi 1977 yuoni a te tɔ 1979 yuoni. A puoriŋ oŋ wɔ kpɛ a kpaŋkpaŋ kpieŋa toma a 1979 yuoni poɔ a te tɔ a 2005 yuoni poɔ. O da deɛ la pɛnnoo a yi a kpaŋkpaŋ kpieŋa toma a kyɛ da leɛo dakogo soba ako a Nkoranza distriki a yi a 2005 yuoni poɔ a te tɔ a 2007 yuoni poɔ.

A 2007 yuoni poɔ a wɔɔ paati poɔ o da nyɛ la zunoɔŋ a nu-neɛ kyaakyaa poɔ a da di kogo a yi paati nuba mine meŋ naŋ da are, a da are ko a Nkoranza North nu-neɛ lombori a wɔ tɔ zine.

Oduro da arɛɛ a 2020 yuoni nu-neɛ kyaakyaa kpoŋ a wɔɔ paati yuori eŋɛ a kyɛ kɔŋ a kogo ako Joseph Kwasi Mensah naŋ da e a Kataweɛ paati bikpeɛŋaa. Mensah da nyɛ la nuuri ka da e 15,124 a yi a nuuri zaa de lantaa kyɛ ka Oduro meŋ da nyɛ nuuri ka e 10,978.

## Omeŋa Nyɔvore Yɛlɛ
Oduro taa la pɔge aneŋ biiri bayoɔbo, o e la kristabie. O gɛrɛ la Seventh Day Adventis.

## Kɔmɛtiiri O Naŋ Toŋ
O e la neɛ naŋ da poɔ dɔba bēē pɔgeba aneŋ bibilee kɔmɛtii, daadiibu bēē yaako kɔmɛtii aneŋ Pɔla aneŋ Sare, kɔɔdɛne aneŋ saaŋkoŋ yɛlɛ kɔmɛtii.

## Sombo Yiziiri
Dikpe

Dikpe e la teŋe ka naŋ be Loraa paaloo paaloŋ.A noba naŋ kpeɛrɛ a teŋe ŋa poɔ la Dikpeɛlɛ.Dikpeɛlɛ e la noba a Loraa poɔ naŋ kpeɛrɛ a mansɔgelaa noɔreŋ bee peɛle a mansɔglaa na naŋ vare a loraa ane Burkina deme taaŋ.Dikpeɛlɛ tontonne ba naŋ tona yaga la;kɔb ane zɔmmɔ nyɔgeroo.
Dire Saao

**Dire** eɛɛ neɛ kaŋa na dire bondirii kaŋa, kyɛ dire saao wullo ka o soba dire la bondirii kaŋa ba naŋ boɔlo ka saao. Saao e la Dagabondirii kaŋa ba naŋ maŋ maale ko ba noba bee biiri ka ba di. Kamaana bee kyi la ka ba maŋ de maale a.
Districts Naŋ Be Upper West Region

**Districts naŋ be a Upper West Region** poɔ waa la pie ne yeni(11).

## Municipal / District Assemblies Ne Teŋbɛrɛ

* Wa Municipal-Wa
* Jirapa Municipal-Jirapa
* Lawra Municipal-Lawra
* Sissala East Municipal-Tumu
* Sissala West Municipal-Gwollu
* Wa East District-Funsi
* Wa West District-Wechiau
* Nandowli / Kaleo District-Nandwoli
* Nandom District-Nandom
* Lambussie District-Lambussie
* Daffiama / Bussie / Issa District-Issa

## Sommo Yizie
*
*
Diteenɛ Dagaaba Poɔ

Ka Dagaabaŋ wa boɔrɔ bipɔge na ko ba bidɔɔ , noba mine bayi be la a bipɔge ŋa boɔbo poɔ ka ba boɔlɔ diteemɛ. Kaŋa maŋ yi la a bidɔɔ saa mine teŋa ka kaŋa meŋ yi a bipɔge saa yiri. Ba zaa maŋ e la a bidɔɔ saamine dɔgereba. A noba bama bayi la maŋ e a diteemɛ. Bana la maŋ teene a pɔge. 

Boŋ la deteenoŋ?  Diteenoŋ la noba bayi a bidɔɔ saamine nam maŋ kaa iri ka ba sage na di dããseɛ ko a bidɔɔ saamine a pɔgeboɔbo poɔ.

Aŋa manno. Donaalɛɛ nam be Nadoli, boɔrɔ la Dakpaalɛɛ nam be Tizza, poɔyaa ka ba ko ba bidɔɔ. A Donaalɛɛ na bɔ la ba areba bee ba yaŋaa  nam ba e ba dindɔre bie ka o e a diteenɛ. A Donaalɛɛ na la gaa la a bipɔge saamine yiri Tizza poɔ te iri Donaalɛɛ areba bee yaŋaa ka o e a diteenɛ. 

Diteenɛ toma la boŋ? Diteenɛ toma mine la ama. 

Ona la maŋ de a o aremine bee sããkomine niŋe ka ba bɔ a pɔge. 

Ona la na de a puoro bima ko a deɛmine. 

Ona la na di dããseɛ bona zaa naŋ e a bipɔge boɔbo poɔ, aŋa a kyoore ane donne na zaa ba naŋ iri. 

Ona la so ka o toŋ kuori gaa te ko a deɛmine. 

Ka a pɔge na yi a leɛ kuli dɔɔ yuo a diteenɛ la maŋ di a sere-paaba boma leɛ ko a serekoriba,a o aremine. 

Ka nɔkpeɛne wa kpɛ a serɛ ne o pɔge ka a ta ka a pɔge zo gaa o saa yiri te ziŋ  a deteenɛ la maŋ lɔɔ tampɛloŋ ka pɔge leɛ gaa a o serɛ yiri.

A deteenɛ toma ama n nam mane  kyaare la a deteenɛ nam be a bipɔge yiri. 

A bidɔɔ deteenɛ toma ba e yaga. 

O na di la dããseɛ ko bonna zaa naŋ e a pɔge  boɔbo saŋ a deɛmine zie. 

O toma la ka o tona koe korɔ a bipɔge saamine.

Ba maŋ ko la a deteenɛ kaŋa zaa nɔsaraa a toma zuiŋ. 

.
Dogeléé

**Dogelee** e la bommeɛraa kaŋa ba naŋ maŋ de tɛne mine ba naŋ boɔla yage a mɛ neŋ, ba maŋ doge la dãã a eŋ doglee poɔ, o maŋ e la sɔglaa kyɛ ka mine meŋ maŋ e ŋa yage.
Doma

**Doma** e la bonvore/bonvuuraa bee nuulee kaŋa tɔ noba naŋ bo ka ona la daŋe faa ba sããkoma nyɔvore, ka ba pare ba pɔge. Ka ŋaa vɛŋe ka a bone ŋa e ba kaŋa. Aseŋ Banyenɛɛ doma la seɛne. ka lɛ vɛŋ ka a nabaale pɔ ka ona booree zaa daaŋ tɔɔ wa derɛ dɔgroŋ zaa ennɛ ana doma na. Doma maŋ waa la gyeremɛ boŋ a ko a bal deme.

A yi a sommo na o naŋ da soŋ zuiŋ la ka Dagaaba maŋ de o ka o waa aŋa ba kaŋa ka e feroo ka ba maŋ kɔrɔ o gyeremɛ teseŋ ba kaŋa.

A maŋ eɛ feroo ka a noba bee a yiri na deme zaa de o ka o waa bontuo kaŋa naŋ ba seŋ ka ba ko o bee di o bonso ka fõõ baŋ kyɛ kpãã toori a di o bee ko o, kūū na baŋ ko la a neɛ na bee a yiri na deme zaa pare pɔge.

## Doma mine

* Ɛbaa
* ŋmaaŋa
* Buli poɔ zomo
* Gyuuni
* Selgyuuni
* To-teɛ
* Tãã teɛ
* Ga-teɛ amk.

Bal la bal zaa maŋ taa la doma.

#### Bal mine ane a doma

* Bɛkõɔnɛ - Bulee zommo 
* Dakpaalɛɛ - Selgyuuni
* Danteɛlɛɛ - paana
* Kowɛrɛɛ - Zibu
* Gbeɛdomɛɛ - Zibu
* Kansaabɛɛ - Kokolaa
* Manlɔɔrɛɛ - Kɔtɔmɔ
* Banyenɛɛ - Seɛne
* Donaalɛɛ - Bɔmbɔroŋ/bɔmbɔrezeɛ
* Mɛtoɔlɛɛ -
* Kpanyagena - 
* Kusielee - Zibu
* Berefoɔlɛɛ -
* Dikpeɛlɛ-  ŋmaaŋa/ɛbaa

#### Doma tɔnɔ mine

# A maŋ taŋe la kpããbo kaŋa ko a baapaaba.
# A maŋ wulo la yipɔge tɔnnoo.
# A maŋ vɛŋ la Dagaaba boŋ taa ka bana lantaa zie kaŋa.

A maŋ digire la yelfaare bara a yiri poore.

Gbɛɛ yaga a maŋ vɛŋ la Dagaaba baŋ boŋkaŋa na naŋ baŋ e a yiri poɔ. Ane amine kaŋa.

##### Doma Faaloŋ mine

* A maŋ ŋmaara la dabeɛŋ ennɛ a baapaaba.
* A maŋ ŋmaara la Sefaare waana neŋ a yiri poɔ.
* Amine bebe ka ana wa uri lɛ wuli ka neɛ kaŋa na bare la zuuri a yiri. Ane amine kaŋa.

## Sommo Yizie
Dickson Adomako Kissi

**Dickson Adomako Kissi** (dɔgebo beibiri da la  23 Ɔɔgore 1981) e la a Gaanean  pɔleteesa ane laanfeeloŋ Dɔɔta. O e la begemaale die mɛmba, a begemaale die anii, a Ghana republic anaare eŋɛ, naŋ  areko a Anyaa Sowutuom Gbandige naŋ be a Greater Accra Irigyiŋ. O e la Wɔɔ Paate Mɛmba (NPP).

## Nyɔvore Piiluu ane Ganzanne
Adomako Kissi dɔgebo bebiri da la  23 Ɔɔgore 1981 ka o saa waa Dr. Emanuel Abu Kissi, laanfeeloŋ Dɔɔta aneŋ ka o ma waa Madam Elizabeth Bamfo Kissi, laanfeeloŋ tontona. O yi la Kwahu Mpreaso naŋ be a Eastern Region a Ghana poɔ. O gaa la o sɛkɔndere sakuuri a St. Peter's Boys Sɛkɔndere Sakuuri naŋ be a Kwahu Nkwatia. O da e la sakuubie naŋ baare a Brigham Young University, USA aneŋ a Ghana medical Sakuuri ka be la ka o nyɛ o Bachelor of Science Degree (Economics and Chemistry Minor) a yuoni 2004 aneŋ o Medical Degree (General Practitioner) a yuoni 2013 ka a zaa kyɔntutaa lɛ.

## Pɔletese Yɛlɛ
O waa la a Wɔɔ paati (NPP) deme kaŋa. A yuoni Gyoone 2015, o meŋ are bɔ la a Wɔɔ paati (NPP) gbɛbɔge ara a a 2016 Ghanaian vootuu kpoŋ na saŋa kyɛ paaŋ ba nyɛ zunɔɔ kyɛ ka o dɔma Shirley Ayorkor Botchway eŋ naŋ da waa a bɛgemaala da paaŋ la nyɛ a zunɔɔ. O na la neɛ ŋa naŋ waaneŋ a Professionals for Political Action (PPA), a Wɔɔ paati (NPP) gbuli kaŋa naŋ tagera tontoneba parɛɛ parɛɛ lanna taa na ko a paati arekoro a yidaandɔɔkpoŋ boɔra, Nana Addo-Dankwa-Akufo-Addo, aneŋ a bɛgemaala gbɛbɔge ara. Adomako ŋme la kyɛkyɛ a paaŋ nyɛ zunɔɔ a yuoni Gyoone, 2020 Wɔɔ paati poɔ bɛgemaale gbɛbɔge ara boɔbo ana are a 2022 Ghanaian vootuu kpoŋ saŋa. O di la a Anyaa Sowutuom Constituency kogi na a yi a Wɔɔ paati deme poɔ. O waa la Kyɛɛmaŋ potuuro aneŋ a neɛ kaŋa ko a Environment, Science and Technology Komitii ane Public Accounts Komitii ka a zaa tutaa lɛ na a yi a  Eighth Parliament of the Fourth Republic of Ghana poɔ.

## Toma Yɛlɛ
Adomako da waa karema soŋna a ko a Brigham Young University saŋa na o naŋ da waa sakuubie ana sakuuri ŋa poɔ. Saŋa na o naŋ da wa baare o da te paare la a Covidien Medtronics of Connecticut a waa Product Analyst. Pampana o waa la medical practitioner aneŋ da dire  Business Development Advisor ko Deseret Hospital naŋ be a Accra.

## Sommo Yizie
Desmond De-Graft Paitoo

**Desmond De-Graft Paitoo** (ba naŋ dɔge 21 Ɔɔgore 1969) e la Ghanaian pɔletesean naŋ e begemaale die mɛmba pampan ko Gomoa Ese Gbandige.

## Nyɔvore Piiluu ane Ganzanne
Ba da dɔge la De-Graft 21 Ɔɔgore 1969 ane o baa la Gomoa Dasum naŋ be Fanteeba Irigyiŋ poɔ Ghana. Desmond De-Graft nyɛ la o MSLC 1987 poɔ, City ane Guild Intermediate in Mechanical Engineering 1991 poɔ ane o Degeree in Supply Chain Management (procurement) 2018 poɔ.

## Tonnɔɛ
Desmond De-Graft e la Desreen Shipping ane LogisticsChief Executive Ɔfesa (CEO). O e la freight forwarder.

## Pɔletese Yɛlɛ
Desmond De-Graft e la Kataweɛ paate mɛmba. O areɛɛ la a di a NDC begemaale gyoŋgyoŋ ko Gomoa Ese Gbandige a Fanteeba Irigiŋ poɔ, Ghana.

### 2016 election
A 2016 poɔ Ghana deme nuuri kpoŋ neɛbo eŋɛ, O da lee la a Gomoa Ese Gbandige begemaale kogi eŋɛ ko a Wɔɔ paate bie Kojo Asemanyi. O da lee la ne 15,010 nuuri naŋ areko 42.5% yi a nuuri zaa naŋ neɛ kyɛ ka Kojo nyɛ 17,654 nuuri naŋ areko 50.0% yi a nuuri zaa naŋ neɛ, sommeŋɛ bie Marcus Yaw Danso meŋ da nyɛ la 1,604 nuuri naŋ areko 4.5% yi a nuuri zaa naŋ neɛ, Eunice Assuman naŋ e NPP bie meŋ nyɛ la 920 nuuri naŋ areko 2.6% yi a nuuri zaa naŋ neɛ ane Godfred Kumedzro Cudjo naŋ e CPP nyɛɛ 105 nuuri naŋ areko 0.3% yi a nuuri zaa naŋ neɛ.

#### 2020 Nuuri Neɛbo
Desmond De-Graft di la a begemaale kogi ko a Gomoa Ese Gbandige a 2020 wagere Ghana deme nuuri kpoŋ neɛbo eŋɛ, a Kataweɛ paate yuori eŋɛ ne 36,637 nuuri naŋ areko 49.46% yi a nuuri zaa naŋ neɛ, ana paale a begemaale die anii a fourth republic of Ghana kyaare ne Kojo Asemanyi o kyakya ŋmɛ tɔ naŋ e Wɔɔ paate bie, naŋ nyɛ 135,873 nuuri naŋ areko 48.42% yi a nuuri zaa naŋ neɛ, Samuel Kofi Essel naŋ e GUM naŋ nyɛ 1,397 nuuri naŋ areko 1.89% yi a nuuri zaa naŋ neɛ ane Emmanuel Otchere naŋ e UPP meŋ naŋ nyɛ 179 nuuri naŋ areko 0.23% yi a nuuri zaa naŋ neɛ.

##### Kɔmatee
Desmond De-Graft e la Deri kɔmatee mɛmba. O la e la Bondiiri, Kɔɔbo yeltare ane Cocoa yeltare kɔmatee mɛmba ko a begemaale die anii a fourth republic of Ghana eŋɛ.

## Meŋɛ Nyɔvore
Desmond De-Graft e la kiristabie.

## O Sombo
GYɛnoɔre 2020 poɔ, o da eŋ la noɔre ka o na soŋ la a laanfeeloŋ tontonzie meɛbo ne asibiti dakogiri ane amine kaŋa a Dampase poɔ naŋ be Fanteeba Irigyiŋ.

## Yelwonaa
Nyɔgevenne 2020 poɔ, Akwasi Adjetey naŋ e yɛyɛrɛ da sɛ la De-Graft ane o naŋ daa o yɛroŋ lɔɔ yɛlɛ.

## Sommo Yizie
Domwine

**Domwine** e la teŋe kaŋa ba naŋ boɔlɔ Domwine a teŋe Dikpeɛlɛ , Naayiire ,Ayoree,ane boorɔ tɛɛtɛɛ mine eŋ  naŋ koŋ baŋ pore.